दिबियापुर (औरैया )। नगर पंचायत अधिशासी अधिकारी की कार्यप्रणाली से परेशान नगर के सभी सभासदों ने ईओ के खिलाफ मोर्चा खोल दिया। सभी सभासदों द्वारा हस्ताक्षरित ज्ञापन लेकर एक दर्जन सभासद दिबियापुर नगर पंचायत पहुंचे। दो घंटे इंतजार के बावजूद नगर पंचायत अध्यक्ष के न पहुंचने से सभासदों को बैरंग लौटना पड़ा। इसके बाद इस शिकायत पत्र को जिलाधिकारी औरैया एवं नगर पंचायत अध्यक्ष को डाक से भेजी जाएगी।